Hoe telemedisyne toegang tot gesondheidsorg transformeer. - The Post
by See Website Reference 14th Mar 2020 1st Mar 2020 0468
Suid-Afrika, en die res van Afrika, behoort die evolusie van telemedisyne met ope arms te verwelkom, aangesien dit gesondheidsorg meer toeganklik kan maak en ’n beduidende impak op die lewens van plattelandse bevolkings kan hê, sê Dr Helen Weber, Mediese Adviseur by Sanlam.
Dit gebeur vinniger as wat ons dink. Trouens, in lande soos Amerika was daar ’n beduidende afname in gesondheidsorgkostes sedert die implementering van telemedisyne in daaglikse kliniese praktyke.
Dit bespaar kostes en tyd vir pasiënte, hospitale, mediese fondse en gesondheidsversekeraars: Die dokter word na die pasiënt teen ’n minimale koste gebring.
Verhoogde toegang tot gesondheidsorg en spesialissorg: Pasiënte hoef nie te wag om ’n spesialis by ’n hospitaal te gaan sien nie. Telemedisyne en aanlyn mediese rekords kan ook aan alle belanghebbendes toegang gee tot bloedtoetse en spesiale ondersoeke, wat duplisering en kostes verminder.
Dit kan help om versekering te verpersoonlik: Nuwe tegnologieë, groot data en masjienleer beteken versekeraars kan hul kliënte se ervarings verbeter deur onderskrywing al hoe meer by die individu aan te pas.
Dit kan werkgewers help om beter primêre gesondheidsorg-opsies aan te bied: Telemedisyne kan ’n kostedoeltreffende opsie vir werkgewers bied
Dit bied gesondheidsvoorligting: Met ’n toestroming van toepassings (“apps”) en draagbare toestelle wat daarop gemik is om mense in te lig oor hoe om gesond te leef, skep telemedisyne ’n groter bewustheid van gesondheidsvoorligting by die publiek.
Die sekuriteit van privaat inligting bly natuurlik allerbelangrik en sal waarskynlik verder ontwikkel. In Suid-Afrika word telemedisyne deur die Raad vir Gesondheidsberoepe van Suid-Afrika beheer. Uit ’n tegnologiese oogpunt hou die regulering van data en privaat inligting, soos deur die Wet op Beskerming van Persoonlike Inligting (POPIA), ’n wakende oog. Bron: Wêreldgesondheidsorganisasie
See Website Reference
Scott Thomson 1st Feb 2020 1st Feb 2020
Mike Ehrman 20th Oct 2018 3rd Oct 2018
Marietjie Terblanche 30th Jul 2020 1st Jul 2020
BUYING SOME ART?
Maura St John 23rd Apr 2020 29th Mar 2020